Frederik Børsting scorede kampens eneste mål, da AaB slog Randers med 1-0 i opstartens første testkamp.

AaB og Randers havde lørdag sat hinanden stævne i vinterens første testkamp. AaB stillede ganske stærkt op fra start, blandt andet med rutinerede Rasmus Würtz og Kasper Risgård samt Edison Flores og Pavol Safranko i front.

Hos Randers havde man blandt andet nytilkomne Jannik Skov Hansen med, ligesom der var gensyn med Brandur Hendriksson og Nicolai Poulsen.

AaB var spilstyrende fra start, og efter en halv time bankede Frederik Børsting bolden i kassen til 1-0. De bolsjestribede fortsatte med at dominere halvlegen ud, og i pausen blev der som vanligt skiftet mange mand ud.

Randers kom bedst ud til anden halvleg, men spillet bar generelt præg af mange fejl. Bedste tilbud faldt til Randers' Kauko, der headede på stolpen med 10 minutter igen. AaB vandt dog testkampen 1-0.

Tegn et sæsonkortabonnement og se alle AaB?s hjemmekampe her